﻿vous pouvez attendre de vostre meilleur frère et plus seur et partait amv, 

 seîon que nous escripvons à nostre dict ambassadeur le vous dire eî 

 declairer de ma part plus particulièrement, dont et de ce qu'il vous re- 

 dira de par nous sur ce que dessus , nous vous prions le croire , comme 

 vous vouldriez faire nostre propre personne. 



Escript à Dampierre, le dernier jour d'avril i563. 



Vostre bon frère et cousin , 



Charles 1 . 



Elisabeth répondait le 7 mai : 



Très-haut et excellent prince , par vostre ambassadeur résidant près 

 de nous , nous avons receu vos lettres du dernier d'avril , par lesquelles , 

 oultre ce que nous y donnez à entendre de la pacification , dont avec 

 vous remercions de tout nostre cœur Dieu tout puissant, qui vous a si 

 gracieusement ramené vos subjectz, estant desjà par un long" espace de 

 temps et en manière lamentable séparez de vous , vous y déclarez aussi 

 que, par ceste pacification , toutes choses sont, de ceste heure, en l'estat 

 que avons désiré, si que vous vouldriez que nous fissions remettre en 

 voz mains la ville, havre et forteresse de la ville francoise de Grâce. 

 Pour réponse à cecy, voyant que prenez les argumens de ceste demande , 

 tant de une déclaration que fismes publier au mois de septembre dernier, 

 contenant les justes causes qui nous esmurent de prendre les armes , 

 comme sur certains rapports à vous faitz, tant par nostre ambassadeur 

 résidant près de vous , comme par le vostre icy près de nous , il nous a 

 semblé bon et convenable de toucher chascun des poinls, et touttefois, 

 pour ce que nous ne voudrions que nostre lettre fust trop longue, ni 

 encores que vous et ceulx qui gouvernent vos affaires feussiez de nous 

 mal satisfaictz, nous avons donné charge aussi à nostre ambassadeur, 

 comme le cas requerra, le vous expliquer plus largement, auquel vous 

 prions donner ferme créance. Premièrement, nostre déclaration en la 

 forme que lavons faict publier, estant icelle escripte tant en latin que en 

 anglois , contient plusieurs causes qui nous ont coristrainte de prendre 

 les armes , dont aucunes tendoient particulièrement à la préservation de 

 vostre personne et au bien public de vostre royaume, et aucunes autres 

 au regard que nous avons à noslre seureté et nommément à nostre droict 

 en la ville de Calais; et touchant celles qui touchent seulement à vous, 

 nous ne voulons pour ceste heure ni escrire ni faire dispute, mais quanl 

 à celles qui concernent nous mesmes, nous avons à alléguer que, par 

 noslre déclaration, estant bien considéré, il appert clairement par molz 



1 Record office , State papers , France, vôl ; . XWII. (Original.) 



